Ўзбекистон Республикаси Президентининг 2021 йил   
21 апрелдаги “Тадбиркорликни қўллаб-қувватлаш тизимини такомиллаштириш, ишбилармонлик муҳитини янада яхшилаш бўйича қўшимча чора-тадбирлар тўғрисида”ги ПҚ-5087-сонли қарорига асосан:

**2021 йил 1 майдан бошлаб** Тадбиркорлик субъектларини давлат томонидан қўллаб-қувватлаш мақсадида:

Тадбиркорлик фаолиятини қўллаб-қувватлаш давлат жамғармаси томонидан :

1. **Марказий банк асосий ставкасининг 1,75 бараваридан ошмаган миқдордаги фоиз ставкаси билан кичик тадбиркорлик субъектлари**га миллий валютада бериладиган кредитлар бўйича фоиз харажатларини қоплаш учун компенсация, унинг белгиланган миқдорларини сақлаб қолган ҳолда, тақдим этилади;
2. **«Ижтимоий ҳимоя ягона реестри» ахборот тизимида рўйхатга олинган фуқаролар**га тадбиркорлик ташаббусларини амалга ошириш учун кредит миқдорининг 75 фоизигача, бироқ базавий ҳисоблаш миқдорининг 150 бараваридан ортиқ бўлмаган тижорат банклари кредитлари бўйича кафиллик берилади;
3. Тадбиркорлик субъектларига банк кредитлари бўйича **компенсация ва кафилликлар кредит шартномалари сонидан қатъи назар берилади**. Бунда, компенсациялар тақдим этилаётган кредитларнинг умумий суммаси 10 млрд сўмдан, кафилликларнинг умумий суммаси эса 8 млрд сўмдан, бироқ умумий кредит суммасининг 50 фоизидан ошмаслиги лозим;
4. **Якка тартибдаги тадбиркорлар** ҳам Тадбиркорлик фаолиятини қўллаб-қувватлаш давлат жамғармасининг кафиллик ва компенсацияларидан фойдаланиш ҳуқуқига эга.